钦定古今图书集成/明伦汇编/氏族典/第411卷 > 《廖用贤尚友录》 > 杜钦
## 钦定古今图书集成/明伦汇编/氏族典/第411卷 > 《廖用贤尚友录》 > 杜钦

按《汉书杜周传》：“缓中弟钦，字子夏，少好经书。帝舅王
凤以外戚辅政，奏请钦为武库令。钦为人深博有谋，
自上为太子时，以好色闻。及即位，皇太后诏采良家
女，钦因说凤建九女之制。会皇太后女弟与钦兄子
私通，钦惭惧，乞骸骨去。后有日蚀、地震之变，诏举贤
良方正，征诣大将军幕府。国家政谋，凤常与钦虑之。”
京兆尹王章上封事，言“凤专权，宜废勿用。”于是天子
召见章，议欲退凤。钦令凤上疏谢罪，文指甚哀，太后
涕泣，上亦不忍废，复起凤就位。钦优游不仕，以寿终。